
ŠAKIŲ RAJONO SAVIVALDYBĖS  TARYBA

SPRENDIMAS

DĖL PRITARIMO PROJEKTUI „VANDENS KOKYBĖS GERINIMO SISTEMŲ ĮRENGIMAS ŠLAMŲ KAIMO VANDENVIETĖJE“

2012 m. sausio 19 d. Nr. T- 34
Šakiai

Rajono savivaldybės  taryba,    vadovaudamasi    Lietuvos    Respublikos  vietos   savivaldos  įstatymo  (Žin., 1994, Nr. 55 - 1049;  2008, Nr. 113 - 4290) 16 str.  2  d. 41 p.,  n u s p r e n d ž i a : 


 1. Pritarti projekto  „Vandens kokybės gerinimo sistemų įrengimas Šlamų kaimo vandenvietėje“ rengimui. 

2. Rengti ir teikti projekto paraišką Lietuvos kaimo plėtros 2007-2013 m. programos 4 priemonės „Kaimo atnaujinimas ir plėtra“ (LEADER metodu) finansavimui.


3. Užtikrinti:


3.1. reikiamą ne mažiau 10 proc. projekto vertės bendrą finansavimą;


3.2. kad projektas nebus įgyvendinamas nei pagal vieną iš toliau išvardintų priemonių: Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos kaimo plėtros 2007-2013 m. programos 4 priemonę „Kaimo atnaujinimas ir plėtra“ (planiniu būdu) ar pagal kitas EB fondų, Programos ar nacionalinių programų lėšomis įgyvendinamas programas.


4. Patvirtinti, kad projektas yra įtrauktas į rajono savivaldybės tarybos 2010 m. gruodžio 23 d. sprendimu Nr. T-402 „Dėl savivaldybės 2011-2017 metų plėtros strateginio plano tvirtinimo“ patvirtintą strateginį planą ir atitinka Šakių  krašto VVG strategijos 1 prioriteto „Kaimo gyvenviečių infrastruktūros gerinimas ir paslaugų infrastruktūros plėtra“ 1.1 priemonės „Kaimų atnaujinimas ir plėtra“ 1.1.1. veiklos sritį „Viešosios infrastruktūros plėtra ir inžinerinių komunikacijų gerinimas“.


5. Įpareigoti rajono savivaldybės administracijos direktorių Juozą Puodžiukaitį pasirašyti visus su projektu susijusius dokumentus.
    
6. Skirti projekto  „Vandens kokybės gerinimo sistemų įrengimas Šlamų kaimo vandenvietėje“ vadove rajono savivaldybės administracijos Regioninės plėtros skyriaus projektų koordinatorę  Alą Valaitienę. Projekto finansininke skirti rajono savivaldybės administracijos Centralizuotos buhalterijos buhalterę Liudą Endriulaitienę. 
Meras                                                                                                                  Juozas Bertašius

